“O‘ZAVTOYO‘L” DAVLAT-AKSIYADORLIK KONSERNI TARKIBI TO‘G‘RISIDA

“Andijon – Toshkent – Nukus – Qo‘ng‘irot” tezyurar avtomagistrali qurilishini yo‘l-qurilish materiallari, temir-beton mahsulotlari va konstruksiyalar bilan zarur darajada ta’minlash maqsadida Vazirlar Mahkamasi qaror qiladi:
 1. “Bekobodsuvqurilishindustriya” ishlab chiqarish korxonasi hamda “Chinoz qurilish materiallari va konstruksiyalari” kombinati “O‘zavtoyo‘l” davlat-aksiyadorlik konserni tarkibiga davlat korxonasi sifatida kiritilsin.
 2. “O‘zavtoyo‘l” davlat konserni O‘zbekiston Respublikasi Davlat mulki qo‘mitasi bilan birgalikda “Bekobodsuvqurilishindustriya” ishlab chiqarish korxonasi va “Chinoz qurilish materiallari va konstruksiyalari” kombinatining moliyaviy ahvolini mustahkamlash bo‘yicha kompleks chora-tadbirlar ko‘rilishini ta’minlasin va Vazirlar Mahkamasining “O‘zbekiston suv xo‘jaligi qurilishi davlat konserni (“O‘zsuvqurilish”)ni tugatish chora-tadbirlari to‘g‘risida” 2000-yil 29-iyundagi 249-son qaroriga 3-ilovaning talablariga muvofiq ularni xususiylashtirish qismi bo‘yicha takliflarni 2002-yil 1-yanvargacha kiritsin. 
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.R.Yunusov zimmasiga yuklansin.